ddrg/super_eurlex huggingface dataset:
Kommissionens beslutning

af 14. november 2001

om ændring af beslutning 2001/296/EF for så vidt angår listen over laboratorier, der er godkendt til at kontrollere virkningen af rabiesvaccine på kødædende husdyr

(meddelt under nummer K(2001) 3478)

(EØS-relevant tekst)

(2001/808/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning(1), særlig artikel 3, og

ud fra følgende betragtninger:

(1) Ved Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(2), senest ændret ved Kommissionens beslutning 2001/298/EF(3), blev der indført en alternativ ordning til karantæne i forbindelse med indførelse af kødædende husdyr til visse rabiesfri medlemsstater. Denne alternative ordning forudsætter, at officielt godkendte laboratorier ved en antistoftitrering kontrollerer, om vaccinationen er effektiv.

(2) Ifølge beslutning 2000/258/EF er AFSSA-laboratoriet i Nancy, Frankrig, ansvarligt for de præstationsprøvninger, der er nødvendige for at godkende laboratorier, som er villige til at foretage den pågældende kontrol.

(3) Ved Kommissionens beslutning 2001/296/EF af 29. marts 2001 om godkendelse af laboratorier til at kontrollere virkningen af rabiesvaccine på kødædende husdyr(4) blev der fastlagt en liste over godkendte laboratorier i medlemsstaterne.

(4) Efter anmodning fra Det Forenede Kongerige og på baggrund af det gode resultat af den præstationsprøvning, AFSSA-laboratoriet i Nancy har foretaget, bør der optages et nyt laboratorium på listen for Det Forenede Kongeriges vedkommende.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 2001/296/EF ændres listen for Det Forenede Kongeriges vedkommende således:

Den hidtidige tekst bliver nr. 1, og følgende indsættes som nr. 2: "2. Biobest Pentland Science Park

Bush Loan

Penicuik Mid Lothian EH26OPZ United Kingdom".

Artikel 2

Denne beslutning er rettet til medlemsstaterne.

Udfærdiget i Bruxelles, den 14. november 2001.

På Kommissionens vegne

David Byrne

Medlem af Kommissionen

(1) EFT L 79 af 30.3.2000, s. 40.

(2) EFT L 268 af 14.9.1992, s. 54.

(3) EFT L 102 af 12.4.2001, s. 63.

(4) EFT L 102 af 12.4.2001, s. 58.
Kommissionens beslutning

af 19. december 2000

om ændring af kapitel 14 i bilag I til Rådets direktiv 92/118/EØF om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF

(meddelt under nummer K(2000) 3866)

(EØS-relevant tekst)

(2001/7/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved Kommissionens beslutning 1999/724/EF(2), særlig artikel 15, og

ud fra følgende betragtninger:

(1) Der er nogle afvigelser mellem oversættelsen af den tyske tekst og de øvrige sprogudgaver vedrørende grænseoverskridende handel med uforarbejdet gylle, som bør korrigeres, og for at undgå eventuelle sygdomsrisici bør der indføres bedre kontrol med samhandelen.

(2) Ved samhandel på tværs af grænserne bør der tages hensyn til medlemsstaternes sygdomssituation.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Nr. 1, litra a), i kapitel 14, del I.A, i bilag I til Rådets direktiv 92/118/EØF affattes således:

"1. a) Samhandel med uforarbejdet gylle fra andre dyrearter end fjerkræ og hovdyr er forbudt, undtagen gylle:

der kommer fra et område eller en bedrift, som ikke er underkastet restriktioner på grund af en alvorlig smitsom sygdom,

og

som under myndighedernes kontrol skal udbringes på arealer, der udgør en del af eller tilhører den samme bedrift, hvad enten de er sammenhængende eller ej, og som ligger på begge sider af grænsen mellem to medlemsstater inden for en afstand af ca. 20 km. Bedriftens ejer skal, for at bedriften kan blive godkendt, føre bog over transporter hen over grænsen. Myndighederne fører et register over de godkendte bedrifter."

Artikel 2

Denne beslutning anvendes fra den 1. januar 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. december 2000.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EFT L 290 af 12.11.1999, s. 32.
Kommissionens beslutning

af 18. januar 2001

om anden ændring af beslutning 93/455/EØF om godkendelse af beredskabsplaner for bekæmpelse af mund- og klovesyge

(meddelt under nummer K(2001) 120)

(EØS-relevant tekst)

(2001/96/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/423/EØF(1) af 26. juni 1990 om ændring af direktiv 85/511/EØF om fællesskabsforanstaltninger til bekæmpelse af mund- og klovesyge, direktiv 64/432/EØF om veterinærpolitimæssige problemer ved handel inden for Fællesskabet med kvæg og svin og direktiv 72/462/EØF om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande, særlig artikel 5, stk. 4, og

ud fra følgende betragtninger:

(1) Ved beslutning 91/42/EØF(2) fastlagde Kommissionen de kriterier, der skal gælde for udarbejdelse af beredskabsplaner for bekæmpelse af mund- og klovesyge.

(2) Ved beslutning 93/455/EØF(3), senest ændret ved beslutning 95/194/EF(4), godkendte Kommissionen visse beredskabsplaner for bekæmpelse af mund- og klovesyge.

(3) Kommissionen har under kontrolbesøg gennemgået Østrigs, Finlands og Sveriges nationale beredskabsplaner for bekæmpelse af mund- og klovesyge, og det konstateredes, at disse planer åbner mulighed for at nå de tilstræbte mål, og at planerne opfylder kriterierne i beslutning 91/42/EØF.

(4) Disse planer bør derfor godkendes ved en ændring af beslutning 93/455/EØF.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 93/455/EØF foretages følgende ændring:

I bilaget indsættes ordene "Østrig", "Finland" og "Sverige" i listen over medlemsstater.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. januar 2001.

På Kommissionens vegne

David Byrne

Medlem af Kommissionen

(1) EFT L 224 af 13.8.1990, s. 13.

(2) EFT L 23 af 29.1.1991, s. 29.

(3) EFT L 213 af 24.8.1993, s. 20.

(4) EFT L 124 af 7.6.1995, s. 38.
Kommissionens beslutning

af 9. oktober 2001

om ændring af beslutning 92/452/EØF for så vidt angår listerne over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet

(meddelt under nummer K(2001) 3001)

(EØS-relevant tekst)

(2001/728/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande(1), senest ændret ved beslutning 94/113/EF(2), særlig artikel 8, og

ud fra følgende betragtninger:

(1) New Zealands veterinærmyndigheder har anmodet om, at den liste, der ved Kommissionens beslutning 92/452/EØF(3), senest ændret ved beslutning 2001/638/EF(4), er opstillet over team på deres område, som er officielt godkendt til udførsel af koembryoner til EF, ændres.

(2) Kommissionen har fået sikkerhed for, at kravene i artikel 8 i direktiv 89/556/EØF er opfyldt.

(3) For så vidt Canada angår, bør et team, som tidligere udelukkende er blevet godkendt til indsamling, efter anmodning fra de canadiske myndigheder også godkendes til produktion.

(4) Beslutning 92/452/EØF bør derfor ændres.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til Kommissionens beslutning 92/452/EØF foretages følgende ændringer:

1) Følgende angivelse føjes til angivelserne vedrørende newzealandske team:

">TABELPOSITION>"

2) Angivelserne vedrørende det canadiske team nr. E 933 affattes således:

">TABELPOSITION>"

Artikel 2

Denne beslutning er rettet til medlemsstaterne.

Udfærdiget i Bruxelles, den 9. oktober 2001.

På Kommissionens vegne

David Byrne

Medlem af Kommissionen

(1) EFT L 302 af 19.10.1989, s. 1.

(2) EFT L 53 af 24.2.1994, s. 23.

(3) EFT L 250 af 29.8.1992, s. 40.

(4) EFT L 223 af 18.8.2001, s. 24.
Kommissionens beslutning

af 22. november 2001

om ændring af beslutning 98/695/EF om særlige betingelser for import af fiskerivarer og akvakulturprodukter med oprindelse i Mexico

(meddelt under nummer K(2001) 3694)

(EØS-relevant tekst)

(2001/819/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, stk. 5, og

ud fra følgende betragtninger:

(1) I artikel 1 i Kommissionens beslutning 98/695/EF af 24. november 1998 om særlige betingelser for import af fiskerivarer og akvakulturprodukter med oprindelse i Mexico(3) er det fastsat, at "Dirección General de Calidad Sanitaria de Bienes y Servicios (DGCSBS) de la Secretaría de Salud" er den myndighed i Mexico, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem.

(2) Efter omstruktureringen af Mexicos administration er den kompetente myndighed for sundhedscertifikater for fiskerivarer ændret til "Dirección General de Control Sanitario de Productos y Servicios (DGCSPS) de la Secretaría de Salud". Den nye myndighed kan effektivt kontrollere overholdelsen af de gældende love. Det er derfor nødvendigt at ændre navnet på den myndighed, der er anført i beslutning 98/695/EF og i modellen for sundhedsattesten i bilag A til nævnte beslutning.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/695/EF foretages følgende ændringer:

1) Artikel 1 affattes således: "Artikel 1

'Dirección General de Control Sanitario de Productos y Servicios (DGCSPS) de la Secretaría de Salud' er den myndighed i Mexico, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem."

2) Artikel 3, stk. 2, affattes således: "2. Certifikaterne skal indeholde navn, titel og underskrift for DGCSPS's repræsentant og dennes officielle stempel, der skal have en farve, der afviger fra farven på de øvrige angivelser."

3) Bilag A affattes som angivet i bilaget til nærværende forordning.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. november 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 332 af 8.12.1998, s. 9.

BILAG

"BILAG A

>PIC FILE= "L_2001307DA.002303.TIF">

>PIC FILE= "L_2001307DA.002401.TIF">"
Kommissionens beslutning

af 2. august 2001

om ændring af beslutning 92/452/EØF for så vidt angår listerne over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet

(meddelt under nummer K(2001) 2447)

(EØS-relevant tekst)

(2001/638/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande(1), senest ændret ved beslutning 94/113/EF(2), og

ud fra følgende betragtninger:

(1) Canadas og USA's veterinærmyndigheder har anmodet om, at den liste, der ved Kommissionens beslutning 92/452/EØF(3), senest ændret ved beslutning 2001/184/EF(4), er opstillet over team på deres område, som er officielt godkendt til udførsel af koembryoner til EF, ændres.

(2) Kommissionen har fået sikkerhed for, at kravene i artikel 8 i direktiv 89/556/EØF er opfyldt.

(3) Beslutning 92/452/EØF bør derfor ændres.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag til beslutning 92/452/EØF foretages følgende ændringer:

1. Følgende angivelse føjes til angivelserne vedrørende canadiske team: ">TABELPOSITION>"

2. Følgende angivelser føjes til angivelserne vedrørende amerikanske team: ">TABELPOSITION>"

3. Angivelserne vedrørende de amerikanske team E 512 (91PA005) og E 962 (91CA040) affattes således: ">TABELPOSITION>"

4. Angivelserne vedrørende de canadiske team E 607, E 660 og E 933 affattes således: ">TABELPOSITION>"

Artikel 2

Denne beslutning er rettet til medlemsstaterne.

Udfærdiget i Bruxelles, den 2. august 2001.

På Kommissionens vegne

David Byrne

Medlem af Kommissionen

(1) EFT L 302 af 19.10.1989, s. 1.

(2) EFT L 53 af 24.2.1994, s. 53.

(3) EFT L 250 af 29.8.1992, s. 40.

(4) EFT L 67 af 9.3.2001, s. 77.
Rådets beslutning

af 19. december 2000

om ændring af beslutning 90/424/EØF om visse udgifter på veterinærområdet

(2001/12/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Økonomiske og Sociale Udvalg(2), og

ud fra følgende betragtninger:

(1) Ved Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(3) er det fastsat, at de specifikke veterinærforanstaltninger, der er fastlagt i beslutning 90/424/EØF(4), fra 1. januar 2000 finansieres af Garantisektionen under Den Europæiske Udviklings- og Garantifond for Landbruget (EUGFL) med henblik på at nå de mål, der er opstillet i traktatens artikel 33, stk. 1.

(2) Det bør fastlægges, hvilken ordning Fællesskabet skal anvende ved forvaltningen af de pågældende udgifter.

(3) I betragtning af udgifternes art bør Kommissionen forvalte dem direkte.

(4) Beslutning 90/424/EØF bør ændres i overensstemmelse med det ovenfor anførte -

VEDTAGET FØLGENDE BESLUTNING:

Artikel 1

I beslutning 90/424/EØF indsættes følgende artikel:

"Artikel 40a

De udgifter, der finansieres i medfør af denne beslutning, forvaltes direkte af Kommissionen i overensstemmelse med artikel 98, stk. 2, i finansforordningen af 21. december 1977 vedrørende De Europæiske Fællesskabers almindelige budget(5)."

Artikel 2

Denne beslutning er rettet til medlemsstaterne.

Udfærdiget i Bruxelles, den 19. december 2000.

På Rådets vegne

J. Glavany

Formand

(1) Udtalelse afgivet den 16.12.2000 (endnu ikke offentliggjort i EFT).

(2) Udtalelse afgivet den 30.11.2000 (endnu ikke offentliggjort i EFT).

(3) EFT L 160 af 26.6.1999, s. 103.

(4) EFT L 224 af 18.8.1990, s. 19. Beslutningen er senest ændret ved forordning (EF) nr. 1258/1999.

(5) EFT L 356 af 31.12.1977, s. 1. Forordning er senest ændret ved forordning (EF, Euratom) nr. 1150/2000 (EFT L 130 af 31.5.2000, s. 1).
Kommissionens beslutning

af 18. april 2001

om ændring af beslutning 1999/710/EF om midlertidige lister over tredjelandsvirksomheder, hvorfra medlemsstaterne tillader import af hakket kød og tilberedt kød

(meddelt under nummer K(2001) 1075)

(EØS-relevant tekst)

(2001/336/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 1, og

ud fra følgende betragtninger:

(1) Der blev opstillet en midlertidig liste over virksomheder, der producerer hakket kød og tilberedt kød, ved Kommissionens beslutning 1999/710/EF(3).

(2) Den Slovakiske Republik har sendt en liste over virksomheder, der producerer hakket kød og tilberedt kød, for hvilket de ansvarlige myndigheder attesterer, at virksomhederne overholder EF-reglerne.

(3) Der kan derfor for Den Slovakiske Republik opstilles en midlertidig liste over virksomheder, der producerer hakket kød og tilberedt kød, i overensstemmelse med proceduren i beslutning 95/408/EF med hensyn til visse lande.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Teksten i bilaget til nærværende beslutning føjes til bilaget til beslutning 1999/710/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2001.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 281 af 4.11.1999, s. 82.

BILAG

Land: DEN SLOVAKISKE REPUBLIK

>TABELPOSITION>
Kommissionens beslutning

af 12. februar 2001

om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel

(meddelt under nummer K(2001) 347)

(EØS-relevant tekst)

(2001/144/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 19, nr. ii), og

ud fra følgende betragtninger:

(1) Efter Kommissionens beslutning 93/195/EØF(2) senest ændret ved beslutning 2000/754/EF(3), er genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel begrænset til heste, som har opholdt sig mindre end 30 dage i et tredjeland.

(2) For at lette deltagelse af heste med oprindelse i EF i De Forenede Arabiske Emiraters Endurance World Cup bør ovennævnte periode udvides til mindre end 60 dage.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 93/195/EØF foretages følgende ændringer:

1) I artikel 1 indsættes som syvende led:

"- når der er tale om heste, der har deltaget i De Forenede Arabiske Emiraters Endurance World Cup, og som opfylder betingelserne i det sundhedscertifikat, hvortil modellen er vist i bilag VII."

2) Bilaget til nærværende beslutning indsættes som bilag VII.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. februar 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 86 af 6.4.1993, s. 1.

(3) EFT L 303 af 2.12.2000, s. 34.

BILAG

"BILAG VII

>PIC FILE= "L_2001053DA.002403.EPS">"
Kommissionens beslutning

af 23. november 2001

om ændring af beslutning 92/260/EØF og 93/197/EØF for så vidt angår indførsel af enhovede dyr, der er vaccineret mod West Nile feber

(meddelt under nummer K(2001) 3709)

(EØS-relevant tekst)

(2001/828/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved beslutning 2001/298/EF(2), særlig artikel 13, stk. 2, litra a), og artikel 19, nr. i), og

ud fra følgende betragtninger:

(1) Ved Kommissionens beslutning 92/260/EØF(3), senest ændret ved beslutning 2001/619/EF(4), er der fastsat bestemmelser om dyresundhedsmæssige betingelser og udstedelse af sundhedscertifikat ved midlertidig indførsel af registrerede heste.

(2) Ved Kommissionens beslutning 93/197/EØF(5), senest ændret ved beslutning 2001/619/EF, er der fastsat bestemmelser om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr.

(3) USA har registreret tilfælde af West Nile feber hos enhovede dyr i løbet af de sidste to år. En formalininaktiveret vaccine har for nylig fået betinget godkendelse fra de ansvarlige myndigheder. Da enhovede dyr, som er vaccineret mod West Nile virusinfektion, ikke frembyder nogen dyre- eller folkesundhedsmæssig risiko, bør det være tilladt at indføre sådanne enhovede dyr til EF på visse betingelser.

(4) For at muliggøre indførsel af enhovede dyr, der er vaccineret mod West Nile virus, fra lande, som er opført i gruppe C i de relevante dyresundhedskrav, bør de dyresundhedsmæssige betingelser tilpasses ved, at beslutning 92/260/EØF og 93/197/EØF ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag II, sundhedscertifikat C, del III, til beslutning 92/260/EØF indsættes som litra m):

>PIC FILE= "L_2001308DA.004102.TIF">

Artikel 2

I bilag II, sundhedscertifikat C, del III, til beslutning 93/197/EØF indsættes som litra n):

>PIC FILE= "L_2001308DA.004201.TIF">

Artikel 3

Denne beslutning er rettet til medlemsstaterne.

Udfærdiget i Bruxelles, den 23. november 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 102 af 12.4.2001, s. 63.

(3) EFT L 130 af 15.5.1992, s. 67.

(4) EFT L 215 af 9.8.2001, s. 55.

(5) EFT L 86 af 6.4.1993, s. 16.